ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1990 අංක 16 දරන
ජාතික වටිනාකමක් ඇති
පුරාවිද්‍යාත්මක
ස්ථාන පනත
(සහතිකය සටහන් කළේ 1990 අප්‍රේල් මස 20 වන දින
ආණ්ඩුවේ නියමය පරිදි මුද්‍රණය කරන ලදි.
1990 අප්‍රේල් මස 20 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට
පත්‍රයේ 11 වන කොටසේ අතිරේකයක් වශයෙන් පළ කරන ලදි.

1990 අංක 16 දරන ජාතික වටිනාකමක් ඇති පුරාවිද්‍යාතමක
ස්ථාන පන්ත

ඇතැම් පුරාවිද්‍යාත්මක කටයුතු ස්ථාන සහ නටබුන් පුරාවස්තු,
පුරාණ සහ ඓතිහාසික සිහිවටන සහ වාර්තා ජාතික වැදගත්කමක්
ඇති ලෙස ප්‍රකාශයට පත් කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයෙ‍් පාර්ලිමේන්තුව
විසින් මෙසේ පනවනු ලැබේ :-

1. මේ පනත 1990 අංක 16 දරන ජාතික වටිනාකමක්
පුරා විද්‍යාත්මක ස්ථාන පනත යනුවෙන් හඳුන් වනු ලැබේ.
2. (1) G පනතේ පළමුවන උප ලේඛනයෙහි විසතර කර
ඇති පුරා විද්‍යාත් මක කටයුතු ස්ථාන සහ නටබුන් ආණ්ඩුක්‍රම
ව්‍යවස් ථාවේ නවවන උපලේඛනයේ කාර්ය සඳහා, ජාතික වටිනා
කමක් ඇති බවට මෙයින් ප්‍රකාශයට පත් කරනු ලැබේ.

(2) මේ පනතේ පළමුවන උපලේඛනයෙහි විස්තර
නොමැති වෙනත් යම් පුරාවිද්‍යාත්මක කටයුතු ස්ථාන සහ නටඹුන්
හෝ යම් පුරාවස්තු ජාතික වටිනාකමක් ඇති බවට අමාත්‍යවරයා
විසින් ගැසට් පත්‍රයේ පළ කරනු ලබන නියමයක් මගින් ප්‍රකාශයට
පත් කරනු ලැබිය හැකිය.

(3) (අ) (2) වන උපවගන්තිය යටතේ කරනු ලබන සෑම
නියමයක්ම එය ගැසට් පත්‍රයේ පළ කරනු ලබන දිනයේ දී බලාත
මක වන අතර එම නියමය ගැසට් පත්‍රයේ පළ කරනු ලබන දින
සිට, එක් මාසයක කාලයක් ඇතුළත පාර්ලිමේන්තුව වෙත ඉදිරි
පත් කරනු ලැබිය යුතු ය. එම කාල සීමාව ඇතුළත පාර්ලිමේන්තු
රැස් වීමක් නොපවත්වන ලද ද්දේ නම්, එම නියමය අනුමත කරන
ලෙස ඉල්ලා සිටින යෝජනාවක් ද සමඟ එම නියමය එම කාල
සීමාවට පසුව පවත්වනු ලබන පළමු පාර්ලිමේන්තු රැස්වීම් වාරයේදී
පාර්ලිමේන්තුව වෙත ඉදිරිපත් කරනු ලැබිය යුතු ය.

(ආ) (2) වන උපවගන්තිය යටතේ කරනු ලැබුවා වූ ද පාර්ලි
මේන්තුව විසින් අනුමත කිරීම ප්‍රතික්ෂේප කරනු ලැබුවා වූ ද යම්
නියමයක් එසේ ප්‍රතික්ෂේප කිරීමේ දින සිට බලපවත්වන පරිදි
ප්‍රත්‍යාදිෂ්ට කරනු ලැබූ ලෙස සලකනු ලබන නමුත් එය යටතේ
කරන ලද යම් කිසිවක වලංගු භාවයට එයින් හානියක් සිදු නොවීය
යුතුය. එම නියමය ප්‍රත්‍යාදිෂ්ට කරනු ලැබූ ලෙස සලකනු ලබන
දිනය පිළිබඳ නිවේදනය ගැසට් පත්‍රයේ පළ කරනු ලැබිය යුතු ය.

3. (1) මේ පනතේ දෙවන උප ලේඛනයේ විස්තර කර ඇති
පුරාණ සහ ඓතිහාසික සිහිවටන, ආණ්ඩුක්‍රම ව්‍යවස්ථාවේ නවවන
උපලේඛනයේ කාර්ය සඳහා ජාතික වටිනාකමක් ඇති බවට
මෙයින් ප්‍රකාශයට පත් කරනු ලැබේ.

(2) මේ පනතේ දෙවන උපලේඛනයේ විස්තර කරනු ලැබ
නොමැති වෙනත් යම් පුරාණ සහ ඓතිහාසික සිහිවටනයක් හෝ
යම් පුරාණ හෝ ඵෙතිහාසික වාර්තාවක් ජාතික වටිනාකමක් ඇති
බවට අමාත්‍යවරයා විසින් ගැසට් පත්‍රයේ පළ කරනු ලබන නියම
යක් මගින් ප්‍රකාශයට පත් කරනු ලැබිය හැකි ය.

(3) (අ) (2) වන උපවගන්තිය යටතේ සාදන ලද සෑම නියම්
යක්ම එය ගැසට් පත්‍රයේ පළ කරනු ලබන දින සිට බලාත්මක විය
යුතු අතර එම නියමය ගැසට් පත්‍රයේ පළ කරනු ලබන දින සිට
එක් මාසයක කාලයක් ඇතුළත පාර්ලිමේන්තුව වෙත ඉදිරිපත්
කරනු ලැබිය යුතු ය. එම කාල සීමාව ඇතුළත පාර්ලිමේන්තු
රැස්වීමක් නොපවත්වන ලද්දේ නම් එම නියමය අනුමත කරන
ලෙස ඉල්ලා සිටින යෝජනාවක් ද සමග එම නියමය, එම කාල
සීමාවට පසුව පවත්වනු ලබන පළමු පාර්ලිමේන්තු රැස්වීම් වාරයේ
දී පාර්ලිමේන්තුව වෙත ඉදිරිපත් කරනු ලැබිය යුතු ය.

(ආ) (2) වන උපවගන්තිය යටතේ කරනු ලැබුවා වූ ද පාර්ලි
මේන්තුව විසින් අනුමත කිරීම ප්‍රතික් ෂේප කරනු ලැබුවා වූ ද යම්
නියමයක එසේ ප්‍රතික්ෂේප කිරීමේ දින සිට බලපවත්වන පරිදි
ප්‍රත්‍යාදිෂ්ට කරනු ලබන ලෙස සලකනු ලබන නමුත් එය යටතේ
කරන ලද කිසිවක වලංගු භාවයට එයින් හානියක් සිදු නො විය
යුතුය. එම නියමය ප්‍රත්‍යාදිෂ්ට කරනු ලබන ලෙස සලකනු ලබන
දිනය පිළිබඳ නිවේදනය ගැසට් පත්‍රයේ පළ කරනු ලැබිය යුතුය.

4. මේ පනතේ සිංහල සහ දෙමළ භාෂා පාඨ අතර යම් අනනුකූල
තාවක් ඇති වුවහොත් එවිට සිංහල භාෂා පාඨය බල පැවැත් විය
යුතුය.

පළමුවන උපලේඛනය (සි (4) වන වගන්තිය)
1 වන

පුරාවිද්‍යාත්මක ස්ථාන සහ නටඹුන්
(188 වන අධිකාරය වූ) පුරාවස්තු ආඥාපනත යටතේ යම් පුරාවිද්‍යා රක්ෂිත
ප්‍රදේශයක් සහ එහි ඇති යම් ස්ථාන හෝ නටඹුන්.

II වන කොටස
පුරා විද්‍යාත්මක කටයුතු

1. ඓතිහාසික වටිනාකමකින් යුක්ත භාණ්ඩ, ශිලාලේඛන, ස් මාරක සහ භූමි
ගවේෂණය සහ කැණීම හා එසේ සොයා ගන්නා දේ වාර්තාගත කිරීම.

2. ඓතිහාසික වටිනාකමකින් යුක්ත පෞරාණික ස්මාරක සහ වෙනත් දේපළ
හා ඒවායේ සැලැස්ම සහ පරිසරය සංරක්ෂණය කිරීම, ආරක්ෂා කිරීම හා
ප්‍රදර්ශනය කිරීම.
3. පුරාණ සහ ඓතිහාසික ස් මාරක පිළිබඳව සහ ඓතිහාසික හා ප්‍රාග් ඓතිහා
සික යුගයේ භෞතික සංස්කෘතිය පිළිබඳව පර්යේෂණ පැවැත්වීම සහ ඒවායේ
ප්‍රතිඵල ප්‍රකාශයට පත් කිරීම.

4. පුරා වස්තු ආඥාපනත පිළිබඳ පරිපාලන කටයුතු.
5. ශිලා ලේඛන පිළිබඳව පර්යේෂණ පැවැත්වීම, ඒවා පරිවර්තනය කිරීම සහ
පළ කිරීම.

6. පුරා විද්‍යා කෞතුකාගාර පිහිටුවා පවත් වාගෙන යාම.
7. පුරා විද්‍යා භූමි වලට සහ කෞතුකාගාර වලට පැමිණෙන ආගන්තුකයන් සඳහා
සේවා සැලසීම.

8. පෞරාණික ස්මාරක පිළිබඳ ලේඛනයක් සකස් කිරීම.

දෙවන උපලේ ඛනය (3 (1) වන වගන්තිය)
පෞරාණික සහ ඓතිහාසික සමාරක
(188 වන අධිකාරය වූ) පුරාවස්තු ආඥාපනතේ අර්ථානුකූලව, යම් පෞරාණික
ස් මාරකයක්.